Plaasmoord skok Rawsonville-gemeenskapArgieffoto Die klein gemeenskap van Rawsonville in die Wes-Kaap is in skok oor die dood van ŉ bekende boer in die omgewing se geliefde vrou tydens ŉ vermeende plaasaanval. Hennie du Preez se vrou Anthea (64), van die Du Preez-wynlandgoed, se liggaam is Maandagoggend in haar huis aangetref. “Ek het haar persoonlik geken. Sy was ŉ baie goeie vrou. ŉ Regte mens mens. Dit is ŉ groot skok vir ons,” het Sammy Goedeman, DA-raadslid van die dorp, Maandag aan Maroela Media gesê. “Ek weet nog nie presies wat gebeur het nie, maar ek weet Hennie was baie veiligheidsbewus, so dit is verbasend hoe so iets daar kon gebeur.” Kaptein FC van Wyk, polisiewoordvoerder van die Wes-Kaap, het aan Maroela Media bevestig dat die polisie ŉ saak van moord ondersoek. “Inligting oor die voorval is nog skaars. Die polisie en forensiese spanne is steeds op die toneel om inligting bymekaar te maak,” het Van Wyk gesê. Dit is nog nie bekend gemaak hoe sy vermoor of hoeveel verdagtes by die vermeende aanval betrokke was nie. Niemand is nog in verband met die voorval in hegtenis geneem nie. Klik hier om die opvolgberig te lees.